Sillamäe Gümnaasium peab gümnaasiumi jätkusuutlikkuse tagamisel tähtsaimaks eesmärgiks kvaliteedi tagamise nii õppimises kui õpetajatöös. Õpilaste igakülgse arengu ja kvaliteetse õppe tagavad kõigi gümnaasiumi huvipoolte ühised pingutused ja pühendumine, kaasaegse koolikeskkonna loomine, õppe mitmekesisus ja elulähedus, teoreetilise ja praktilise õppe tasakaal.
Õnnitlen kõiki õpilasi, vanemaid, õpetajaid ja koolitöötajaid uue õppeaasta alguse puhul!
Täna alustab Sillamäe Gümnaasium III õppeaastat!
Jõudu ja edu meile kõigile!
Arno Kaseniit
direktor
Head Sillamäe Gümnaasiumi õpilased ja lapsevanemad!
Sillamäe Gümnaasiumis algab õppetöö 1.septembril kl 9. Palume kooli tulla juba kl 8.45.
Õppeaasta algab koolipere ühiskoosolekuga kl 9 Sillamäe Gümnaasiumi aulas (Viru 26).
Tunniplaan ja õppetöö korraldus Sillamäe Gümnaasiumi õppekorpuses alanud remonditööde ajal tehakse teatavaks 1.septembri ühiskoosolekul ja edaspidi kooli kodulehe ja e-kooli süsteemi kaudu. 1.septembri ühiskoosoleku kohta saab informatsiooni klassijuhatajatelt.
7.juuli 2014
Täna alustab tööd Sillamäe Gümnaasiumi õpilasmalev.15 noort Sillamäe linna põhikoolidest ja gümnaasiumist teevad kahe nädala jooksul heakorratöid Sillamäe linnas. Malevarühma juhivad Sillamäe Gümnaasiumi huvijuht Lada Fomicheva ja laagrikasvataja Tatjana Juhkam. Sillamäe Gümnaasiumi rühm kuulub Ida-Virumaa õpilasmalevaid ühendava Alutaguse Maleva koosseisu.
Sel aastal 4.-6.juulini toimus Tallinnas järjekordne tantsu- ja laulupidu. Tantsupidu oli juba 19ndat ja laulupidu 26ndat korda. Eesti suurimal tantsupeol "Puudutus" osales ligemale 10 tuhat tantsijat ja pillimeest. Laulupeol "Aja puudutus" laulis üle 30 tuhande laulja ja pealtvaatajaid oli ligemale 100 tuhat.Foto:Eesti Ajalehed Fototiim